Source: https://www.slov-lex.sk/pravne-predpisy/-/SK/ZZ/2009/286/20090901.html
Timestamp: 2020-04-09 07:35:49+00:00
Document Index: 15496320

Matched Legal Cases: ['§ 5', '§ 5', '§ 3', '§ 4', '§ 4', '§ 11', '§ 12', '§ 12', '§ 12', '§ 41', '§ 29', '§ 38', '§ 19', '§ 19', '§ 38', '§ 19', '§ 19', 'Čl. 2', 'Čl. 2', 'Čl. 2', 'Čl. 2', 'Čl. 2', 'Čl. 2', 'Čl. 2', 'Čl. 2', '§ 5', 'Čl. 2', 'Čl. 3', 'Čl. 3', 'Čl. 3', '§ 7', 'Čl. 5', '§ 5', 'Čl. 7', 'Čl. 6', '§ 6']

286/2009 Z.z./
nakladaním s fluórovanými skleníkovými plynmi ich výroba, dovoz, vývoz, uvedenie na trh,3) používanie,4) zhodnotenie,5) recyklácia,6) regenerácia7) a zneškodnenie,8)
výrobkom a zariadením predmet, ktorý obsahuje alebo na ktorého činnosť sa použije fluórovaný skleníkový plyn, alebo ktorý bol vyrobený za použitia fluórovaného skleníkového plynu,
nakladaním s výrobkami a zariadeniami ich výroba, dovoz, vývoz, uvedenie na trh, prevádzka, inštalácia, údržba, servis a zneškodňovanie,
chladiacim kontajnerom prepravný prostriedok tvoriaci hermeticky uzatvorený priestor, ktorý je špeciálne určený a uspôsobený na opakovanú prepravu tovaru s vlastným chladiacim alebo mraziacim agregátom.
Vlastník zariadenia je povinný určiť prevádzkovateľa10) zariadenia; prevádzkovateľom zariadenia môže byť aj vlastník zariadenia.
Vlastník zariadenia je povinný písomne oznámiť prevádzkovateľa zariadenia a každú zmenu prevádzkovateľa zariadenia príslušnému obvodnému úradu životného prostredia11) (ďalej len „obvodný úrad“) najneskôr do 30 dní od jeho určenia podľa odseku 2.
Prevádzkovateľ stacionárneho zariadenia13) je povinný zabezpečiť požiadavky podľa osobitného predpisu14) a zabezpečiť dodatočné opatrenia, aby nedochádzalo k nadlimitným únikom fluórovaných skleníkových plynov.
Ustanovené limity únikov fluórovaných skleníkových plynov počas bežnej prevádzky zariadenia musí prevádzkovateľ stacionárneho zariadenia dodržiavať od 4. júla 2011.
Prevádzkovateľ stacionárneho zariadenia je povinný zabezpečiť, aby bola vykonaná oprava stacionárneho zariadenia do 30 dní od zistenia úniku fluórovaných skleníkových plynov.
Prevádzkovateľ stacionárneho zariadenia je povinný zabezpečiť prístup ku všetkým rozoberateľným spojom.
Prevádzkovateľ mobilného zariadenia, ktoré slúži na chladenie tovarov pri preprave a obsahuje minimálne 3 kg fluórovaných skleníkových plynov vo forme chladiaceho média, je povinný minimálne raz za 12 mesiacov zabezpečiť, aby bola vykonaná kontrola úniku zo zariadenia pomocou vhodného prístroja, a zistené úniky okamžite odstrániť, ak je to technicky možné. Uvedené neplatí pre motorové vozidlá a chladiace kontajnery, ktorých pravidelné stanovište sa nachádza mimo územia Slovenskej republiky.
Prevádzkovateľ zariadenia je povinný oznámiť príslušnému obvodnému úradu údaje o fluórovaných skleníkových plynoch, výrobkoch a zariadeniach každoročne, najneskôr do 31. januára nasledujúceho roku; obvodný úrad zasiela tieto údaje Ministerstvu životného prostredia Slovenskej republiky (ďalej len „ministerstvo“) každoročne, najneskôr do 15. marca nasledujúceho roku.
Evidenciu o fluórovaných skleníkových plynoch, výrobkoch a zariadeniach ďalej vedie
Z evidencie musí byť zrejmé, akým spôsobom sa nakladá s fluórovanými skleníkovými plynmi, výrobkami alebo zariadeniami; záznamy sa uchovávajú najmenej päť rokov.
Výrobca, dovozca, vývozca a distribútor sú povinní oznámiť ministerstvu prostredníctvom formulárov údaje o fluórovaných skleníkových plynoch, výrobkoch a zariadeniach každoročne, najneskôr do 31. januára nasledujúceho roku.
Odborná spôsobilosť na nakladanie s fluórovanými skleníkovými plynmi
Činnosti uvedené v osobitnom predpise16) môže vykonávať len fyzická osoba podnikateľ alebo právnická osoba, ktorá získala odbornú spôsobilosť na nakladanie s fluórovanými skleníkovými plynmi. Odborná spôsobilosť na nakladanie s fluórovanými skleníkovými plynmi sa preukazuje certifikátom o odbornej spôsobilosti na nakladanie s fluórovanými skleníkovými plynmi (ďalej len „certifikát o odbornej spôsobilosti“).
Certifikát o odbornej spôsobilosti je osobitnou podmienkou prevádzkovania živnosti podľa osobitného predpisu.17)
má osvedčenie o odborných znalostiach v príslušnej činnosti alebo zodpovedajúci certifikát vydaný v inom členskom štáte Európskeho spoločenstva,18)
preukáže, že môže použiť technické prostriedky a vybavenie potrebné na vykonávanie činností uvedených v osobitnom predpise,16)
preukáže písomnou formou, že vedie dokumentáciu pre činnosti na kontrolu úniku podľa osobitného predpisu19) v elektronickej forme a predloží hlásenie o pohybe fluórovaných skleníkových plynov za predchádzajúci rok,
zamestnáva fyzické osoby, ktoré sú držiteľmi osvedčenia o odborných znalostiach alebo zodpovedajúceho certifikátu vydaného v inom členskom štáte Európskeho spoločenstva,
preukáže písomnou formou, že vedie dokumentáciu pre činnosti na kontrolu úniku podľa osobitného predpisu19) v elektronickej forme a predloží hlásenie o pohybe fluórovaných skleníkových plynov za predchádzajúci rok.
Certifikát o odbornej spôsobilosti pre právnickú osobu okrem náležitostí ustanovených v osobitnom predpise21) obsahuje
Doba platnosti certifikátu o odbornej spôsobilosti pre fyzickú osobu podnikateľa je tri roky a doba platnosti certifikátu o odbornej spôsobilosti pre právnickú osobu je jeden rok. Certifikát o odbornej spôsobilosti vydáva certifikačný orgán23) určený ministerstvom.
Žiadosť o udelenie certifikátu o odbornej spôsobilosti podáva fyzická osoba podnikateľ alebo právnická osoba písomne certifikačnému orgánu určenému ministerstvom.
kópiu dokladu o tom, že fyzická osoba vlastní alebo môže používať technické prostriedky a vybavenie potrebné na vykonávanie činnosti,
písomné vyhlásenie o vedení dokumentácie pre činnosti na kontrolu úniku v elektronickej forme,
hlásenie o pohybe fluórovaných skleníkových plynov za predchádzajúci rok,
kópiu dokladu o tom, že právnická osoba vlastní technické prostriedky a vybavenie potrebné na vykonávanie činnosti,
hlásenie o pohybe fluórovaných skleníkových plynov za predchádzajúci rok.
Odborná spôsobilosť na nakladanie s fluórovanými skleníkovými plynmi je súhrn teoretických vedomostí, praktických skúseností a znalostí súčasného stavu techniky, všeobecne záväzných právnych predpisov, právne záväzných aktov Európskeho spoločenstva a Európskej únie a technických noriem24) upravujúcich oblasť fluórovaných skleníkových plynov, a ak ide o kontrolu únikov, aj písomné vyhlásenie vo vedení dokumentácie elektronickou formou.
Kvalifikačné predpoklady podľa odseku 12 sú
stredné odborné vzdelanie a oprávnenie získané podľa osobitného predpisu29) v prípade činností súvisiacich so stacionárnymi systémami požiarnej ochrany a hasiacimi prístrojmi obsahujúcimi fluórované skleníkové plyny,
stredné odborné vzdelanie a oprávnenie získané podľa osobitného predpisu30) pri zbere fluórovaných skleníkových plynov z rozvodní vysokého napätia a zbere rozpúšťadiel na báze fluórovaných skleníkových plynov.
Žiadosť o overenie odbornej spôsobilosti na nakladanie s fluórovanými skleníkovými plynmi na získanie osvedčenia o odborných znalostiach podáva fyzická osoba písomne hodnotiacemu orgánu určenému ministerstvom. Fyzická osoba v žiadosti uvedie
doklad alebo čestné vyhlásenie preukazujúce dĺžku odbornej praxe,
Za bezúhonného sa na účely tohto zákona považuje ten, kto nebol právoplatne odsúdený za úmyselný trestný čin alebo trestný čin, pri ktorom došlo k ohrozeniu života alebo zdravia ľudí alebo k ohrozeniu alebo poškodeniu životného prostredia; bezúhonnosť sa preukazuje výpisom z registra trestov nie starším ako tri mesiace.
Prevádzkovateľ zariadenia je povinný umožniť orgánom štátneho dozoru prístup do priestorov, objektov a zariadení, na vyžiadanie predložiť dokumentáciu a poskytnúť pravdivé a úplné informácie súvisiace s nakladaním s fluórovanými skleníkovými plynmi, výrobkami a zariadeniami.
nesplní oznamovaciu povinnosť o fluórovaných skleníkových plynoch, výrobkoch alebo zariadeniach podľa § 5 ods. 2, 5 a 6 alebo nesplní oznamovaciu povinnosť voči Európskej komisii,37)
nevedie alebo neuchováva evidenciu o fluórovaných skleníkových plynoch, výrobkoch alebo zariadeniach podľa § 5,
neoznámi prevádzkovateľa zariadenia obvodnému úradu podľa § 3 ods. 3,
nevykonáva preventívne opatrenia proti únikom fluórovaných skleníkových plynov a nezabezpečí kontrolu zariadení na únik,14)
nezabezpečí vykonanie opravy po zistení úniku do 30 dní od zaznamenaného úniku podľa § 4 ods. 3,
nezabezpečí prístup k spojom podľa § 4 ods. 4,
nevykoná opatrenia na nápravu podľa § 11 ods. 5.
Inšpekcia uloží pokutu do
7 000 eur za správne delikty uvedené v § 12 písm. b), c) a e),
34 000 eur za správne delikty uvedené v § 12 písm. d), g), h), j) a k),
99 600 eur za správne delikty uvedené v § 12 písm. a), f), i) a l).
Zákon č. 478/2002 Z. z. o ochrane ovzdušia a ktorým sa dopĺňa zákon č. 401/1998 Z. z. o poplatkoch za znečisťovanie ovzdušia v znení neskorších predpisov (zákon o ovzduší) v znení zákona č. 245/2003 Z. z., zákona č. 525/2003 Z. z., zákona č. 541/2004 Z. z., zákona č. 572/2004 Z. z., zákona č. 587/2004 Z. z., zákona č. 725/2004 Z. z., zákona č. 230/2005 Z. z., zákona č. 479/2005 Z. z., zákona č. 532/2005 Z. z., zákona č. 571/2005 Z. z., zákona č. 203/2007 Z. z., zákona č. 529/2007 Z. z. a zákona č. 515/2008 Z. z. sa mení a dopĺňa takto:
Používanie regulovaných výrobkov podľa odseku 6 v zariadeniach s podprahovou spotrebou rozpúšťadla možno nahradiť plnením požiadaviek podľa vykonávacieho predpisu [§ 41 ods. 1 písm. a) a i)] určených pre zariadenia s najnižšou prahovou spotrebou rozpúšťadiel. Prevádzkovateľ zariadenia oznamuje príslušnému orgánu ochrany ovzdušia termín zmeny spôsobu zabezpečovania obmedzovania emisií prchavých organických zlúčenín.“.
V § 29 sa písmeno o) dopĺňa bodom 11, ktorý znie:
zabezpečovaní požiadaviek na obmedzovanie emisií organických zlúčenín zo zdrojov a zariadení, v ktorých sa používajú organické rozpúšťadlá, v trojročných intervaloch.“.
V § 38 ods. 3 písm. a) sa slová „§ 19 ods. 1 písm. d), e), k), l), n), p), r), s) a u)“ nahrádzajú slovami „§ 19 ods. 1 písm. d), e), k), l), n), p), r), s), u) a v)“.
V § 38 ods. 5 sa slová „§ 19 ods. 1 písm. d), e), k), l), n), p), s) a u)“ nahrádzajú slovami „§ 19 ods. 1 písm. d), e), k), l), n), p), s), u) a v)“.
Čl. 2 bod 1 nariadenia Európskeho parlamentu a Rady (ES) č. 842/2006 zo 17. mája 2006 o určitých fluórovaných skleníkových plynoch (Ú. v. EÚ L 161, 14. 6. 2006) v platnom znení.
Nariadenie Európskeho parlamentu a Rady (ES) č. 842/2006 (Ú. v. EÚ L 161, 14. 6. 2006) v platnom znení.
Nariadenie Komisie (ES) č. 1493/2007 zo 17. decembra 2007, ktorým sa ustanovuje formát správ predkladaných výrobcami, dovozcami a vývozcami určitých fluórovaných skleníkových plynov v zmysle nariadenia Európskeho parlamentu a Rady (ES) č. 842/2006 (Ú. v. EÚ L 332, 18. 12. 2007).
Čl. 2 bod 7 nariadenia Európskeho parlamentu a Rady (ES) č. 842/2006 (Ú. v. EÚ L 161, 14. 6. 2006) v platnom znení.
Čl. 2 bod 8 nariadenia Európskeho parlamentu a Rady (ES) č. 842/2006 (Ú. v. EÚ L 161, 14. 6. 2006) v platnom znení.
Čl. 2 bod 14 nariadenia Európskeho parlamentu a Rady (ES) č. 842/2006 (Ú. v. EÚ L 161, 14. 6. 2006) v platnom znení.
Čl. 2 bod 15 nariadenia Európskeho parlamentu a Rady (ES) č. 842/2006 (Ú. v. EÚ L 161, 14. 6. 2006) v platnom znení.
Čl. 2 bod 16 nariadenia Európskeho parlamentu a Rady (ES) č. 842/2006 (Ú. v. EÚ L 161, 14. 6. 2006) v platnom znení.
Čl. 2 bod 17 nariadenia Európskeho parlamentu a Rady (ES) č. 842/2006 (Ú. v. EÚ L 161, 14. 6. 2006) v platnom znení.
Čl. 2 bod 6 nariadenia Európskeho parlamentu a Rady (ES) č. 842/2006 (Ú. v. EÚ L 161, 14. 6. 2006) v platnom znení.
§ 5 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov.
Čl. 2 bod 18 nariadenia Európskeho parlamentu a Rady (ES) č. 842/2006 (Ú. v. EÚ L 161, 14. 6. 2006) v platnom znení.
Čl. 3 nariadenia Európskeho parlamentu a Rady (ES) č. 842/2006 (Ú. v. EÚ L 161, 14. 6. 2006) v platnom znení.
Čl. 3 ods. 6 nariadenia Európskeho parlamentu a Rady (ES) č. 842/2006 (Ú. v. EÚ L 161, 14. 6. 2006) v platnom znení.
Čl. 3 a 4 nariadenia Európskeho parlamentu a Rady (ES) č. 842/2006 (Ú. v. EÚ L 161, 14. 6. 2006) v platnom znení.
§ 7 ods. 1 a bod A prílohy č. 4 – Inštalácia a opravy chladiacich zariadení k zákonu č. 455/1991 Zb. o živnostenskom podnikaní (živnostenský zákon) v znení neskorších predpisov.
Čl. 5 ods. 2 nariadenia Európskeho parlamentu a Rady (ES) č. 842/2006 (Ú. v. EÚ L 161, 14. 6. 2006) v platnom znení.
§ 5 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.
Čl. 7 nariadenia (ES) č. 842/2006 (Ú. v. EÚ L 161, 14. 6. 2006) v platnom znení.
Články 8 a 9 nariadenia Európskeho parlamentu a Rady (ES) č. 842/2006 (Ú. v. EÚ L 161, 14. 6. 2006) v platnom znení.
Čl. 6 nariadenia Európskeho parlamentu a Rady (ES) č. 842/2006 (Ú. v. EÚ L 161, 14. 6. 2006) v platnom znení.
§ 6 Odborná spôsobilosť na nakladanie s fluórovanými skleníkovými plynmi